CELEX: 32013D0761
Language: fi
Date: 2013-12-12 00:00:00
Title: 2013/761/EU: Komission päätös, annettu 12 päivänä joulukuuta 2013 , teollisuuden päästöistä annetun Euroopan parlamentin ja neuvoston direktiivin 2010/75/EU 32 artiklassa tarkoitetusta Ison-Britannian ja Pohjois-Irlannin yhdistyneen kuningaskunnan kansallista siirtymäsuunnitelmaa koskevasta ilmoituksesta (tiedoksiannettu numerolla C(2013) 8815)

14.12.2013   
            
            
               FI
            
            
               Euroopan unionin virallinen lehti
            
            
               L 335/52
            
         KOMISSION PÄÄTÖS,
   annettu 12 päivänä joulukuuta 2013,
   teollisuuden päästöistä annetun Euroopan parlamentin ja neuvoston direktiivin 2010/75/EU 32 artiklassa tarkoitetusta Ison-Britannian ja Pohjois-Irlannin yhdistyneen kuningaskunnan kansallista siirtymäsuunnitelmaa koskevasta ilmoituksesta
   (tiedoksiannettu numerolla C(2013) 8815)
   (Ainoastaan englanninkielinen teksti on todistusvoimainen)
   (2013/761/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon teollisuuden päästöistä (yhtenäistetty ympäristön pilaantumisen ehkäiseminen ja vähentäminen) 24 päivänä marraskuuta 2010 annetun Euroopan parlamentin ja neuvoston direktiivin 2010/75/EU (1) ja erityisesti sen 32 artiklan 5 kohdan toisen alakohdan,
   sekä katsoo seuraavaa:
   
               (1)
            
            
               Ison-Britannian ja Pohjois-Irlannin yhdistynyt kuningaskunta, jäljempänä ’Yhdistynyt kuningaskunta’, toimitti komissiolle 14 päivänä joulukuuta 2012 kansallisen siirtymäsuunnitelmansa direktiivin 2010/75/EU 32 artiklan 5 kohdan ensimmäisen alakohdan mukaisesti (2).
            
         
               (2)
            
            
               Kansallista siirtymäsuunnitelmaa on arvioitu direktiivin 2010/75/EU 32 artiklan 1, 3 ja 4 kohdan sekä komission täytäntöönpanopäätöksen 2012/115/EU (3) mukaisesti.
            
         
               (3)
            
            
               Arvioidessaan Yhdistyneen kuningaskunnan toimittaman kansallisen siirtymäsuunnitelman täydellisyyttä komissio totesi, että monet arvioinnin kannalta olennaiset tiedot puuttuivat kansallisesta siirtymäsuunnitelmasta ja että täytäntöönpanopäätöksen 2012/115/EU liitteessä olevan lisäyksen A taulukon A.1 mukainen tietomalli ei ollut täydellinen. Komissio totesi myös, että kansallisessa siirtymäsuunnitelmassa esitetyt tiedot poikkesivat monien laitosten osalta sen vuotta 2009 koskevan päästöinventaarion tiedoista, jonka Yhdistynyt kuningaskunta oli toimittanut Euroopan parlamentin ja neuvoston direktiivin 2001/80/EY (4) mukaisesti.
            
         
               (4)
            
            
               Koska tietojen puuttuminen ja erot kansallisen siirtymäsuunnitelman ja direktiiviin 2001/80/EY perustuvan päästöjen kartoituksen välillä vaikeuttivat kansallisen siirtymäsuunnitelman arviointia, komissio pyysi 3 päivänä kesäkuuta 2013 päivätyssä kirjeessään (5) Yhdistynyttä kuningaskuntaa toimittamaan uuden kansallisen siirtymäsuunnitelman, jossa on käytetty oikeita tietomalleja ja johon on lisätty puuttuvat tiedot, selventämään kansallisen siirtymäsuunnitelman ja direktiiviin 2001/80/EY perustuvan, vuoden 2009 päästöinventaarion välillä todettuja eroja sekä vahvistamaan nimenomaisesti, että direktiivin 2010/75/EU 29 artiklan mukaisia yhdistämissääntöjä noudatettiin kansallisen siirtymäsuunnitelman kokoamisen yhteydessä.
            
         
               (5)
            
            
               Yhdistynyt kuningaskunta toimitti komissiolle lisätietoja 18 päivänä kesäkuuta 2013 (6), 19 päivänä kesäkuuta 2013 (7), 20 päivänä kesäkuuta 2013 (8) ja 1 päivänä heinäkuuta 2013 (9). Tässä yhteydessä Yhdistynyt kuningaskunta toimitti suurimman osan puuttuvista tiedoista käyttäen vaadittuja malleja sekä selvensi joitakin kansallisen siirtymäsuunnitelman ja direktiiviin 2001/80/EY perustuvan, vuoden 2009 päästöinventaarion välisiä eroja.
            
         
               (6)
            
            
               Arvioituaan uudestaan kansallista siirtymäsuunnitelmaa ja toimitettuja lisätietoja komissio lähetti Yhdistyneelle kuningaskunnalle 10 päivänä syyskuuta 2013 toisen kirjeen (10). Toisessa kirjeessä komissio toisti Yhdistyneelle kuningaskunnalle pyyntönsä sen vahvistamisesta nimenomaisesti, että direktiivin 2010/75/EU 29 artiklan mukaisia yhdistämissääntöjä on noudatettu asianmukaisesti kaikkien kansalliseen siirtymäsuunnitelmaan sisältyvien laitosten osalta; lisäksi se kehotti Yhdistynyttä kuningaskuntaa vahvistamaan, ettei kansalliseen siirtymäsuunnitelmaan sisälly yhtään sellaista polttolaitosta, jolle on myönnetty direktiiviin 2001/80/EY 4 artiklan 4 kohdan mukainen vapautus. Komissio myös kyseenalaisti joidenkin laitosten sisällyttämisen kansalliseen siirtymäsuunnitelmaan ja pyysi lisätietoja ja/tai selvennyksiä keskimääräisistä savukaasun virtausnopeuksista, muuntokertoimista, nimellisestä kokonaislämpötehosta ja päästöjen raja-arvoista, joita sovelletaan tiettyihin laitoksiin, erityisesti monipolttoainelaitoksiin ja kaasuturbiineihin. Lisäksi komissio pyysi Yhdistynyttä kuningaskuntaa toimittamaan tietoja siitä, mitä toimenpiteitä on suunniteltu kansalliseen siirtymäsuunnitelmaan sisältyviä 120:tä laitosta varten sen varmistamiseksi, että 1 päivästä heinäkuuta 2020 alkaen sovellettavia päästöjen raja-arvoja noudatetaan oikea-aikaisesti.
            
         
               (7)
            
            
               Komissio ilmoitti Yhdistyneelle kuningaskunnalle 10 päivänä syyskuuta 2013 päivätyssä kirjeessään, että kiinteitä polttoaineita koskevaa NOx-päästöjen raja-arvoa 1 200 mg/Nm3, jota sovellettiin Aberthaw Power Station -laitoksessa, jonka osuus kansallisessa siirtymäsuunnitelmassa esitetystä kokonaisenimmäismäärästä NOx-päästöjen osalta on huomattava, on korjattava, koska täytäntöönpanopäätöksen 2012/115/EU liitteessä olevan lisäyksen C taulukon C.1 huomautuksessa 2 mainitut tämän raja-arvon soveltamista koskevat edellytykset eivät täyttyneet tämän laitoksen osalta viitejaksolla 2001–2010. Komission saatavilla olevien tietojen mukaan Yhdistynyt kuningaskunta ei ole osoittanut, että laitoksessa käytetyn kiinteän polttoaineen keskimääräinen vuosittainen haihtuvien aineiden pitoisuus oli alle 10 prosenttia kunakin vuonna ajanjaksolla 2001–2010.
            
         
               (8)
            
            
               Yhdistynyt kuningaskunta toimitti komissiolle 26 ja 27 päivänä syyskuuta 2013 päivätyissä vastauksissaan (11) lisätietoja ja ilmoitti 11 laitoksen poistamisesta kansallisesta siirtymäsuunnitelmasta. Aberthaw Power Station -laitoksen osalta Yhdistynyt kuningaskunta katsoi edelleen, että täytäntöönpanopäätöksen 2012/115/EU liitteessä olevan lisäyksen C taulukon C.1 huomautuksessa 2 mainitut edellytykset täyttyivät ja että kiinteitä polttoaineita koskeva NOx-päästöjen raja-arvo 1 200 mg/Nm3, jonka perusteella osuus enimmäismäärästä vuonna 2016 oli laskettu, oli siten asianmukainen.
            
         
               (9)
            
            
               Toimitettujen lisätietojen perusteella komissio totesi, että kansallisesta siirtymäsuunnitelmasta puuttuu edelleen olennaisia tietoja useista laitoksista ja että kansallisesta siirtymäsuunnitelmasta ei siksi voida tehdä täydellistä arviointia; tämä koskee erityisesti niiden tietojen, olettamusten ja laskelmien johdonmukaisuutta ja paikkansapitävyyttä, joiden perusteella kunkin polttolaitoksen osuus päästöjen enimmäismääristä määritetään.
            
         
               (10)
            
            
               Tehtyään lopullisen arvioinnin Yhdistyneen kuningaskunnan toimittamasta kansallisesta siirtymäsuunnitelmasta, sellaisena kuin se on lisätietojen mukaisesti muutettuna, komissio totesi, että asiaa koskevia säännöksiä ei ollut noudatettu seuraavilta osin:
               
                           —
                        
                        
                           koska täytäntöönpanopäätöksen 2012/115/EU liitteessä olevan lisäyksen C taulukon C.1 huomautuksessa 2 mainitut edellytykset, joiden täyttyessä kiinteitä polttoaineita koskevaa NOx-päästöjen raja-arvoa 1 200 mg/Nm3 voidaan soveltaa laskettaessa laitoksen osuutta kansallisessa siirtymäsuunnitelmassa esitetystä enimmäismäärästä vuonna 2016, eivät täyttyneet Aberthaw Power Station -laitoksen osalta, komissio katsoo, ettei tämän päästöjen raja-arvon soveltaminen ollut asianmukaista.
                        
                     
         
               (11)
            
            
               Lisäksi komissio on todennut 34:n kansalliseen siirtymäsuunnitelmaan sisältyvän laitoksen osalta, että toimitetut tiedot ovat edelleen epäjohdonmukaiset ja/tai puutteelliset; tämä koskee erityisesti sovellettuja päästöjen raja-arvoja sekä laskettuja ja ilmoitettuja osuuksia enimmäismäärästä. Luettelo laitoksista, joiden osalta tiedot ovat epäjohdonmukaiset tai puutteelliset, on esitetty tämän päätöksen liitteessä.
            
         
               (12)
            
            
               Komissio katsoo siksi, että Yhdistyneen kuningaskunnan toimittama kansallinen siirtymäsuunnitelma, sellaisena kuin se on muutettuna lisätietojen mukaisesti, ei ole direktiivin 2010/75/EU 32 artiklan 1, 3 ja 4 kohdan ja täytäntöönpanopäätöksen 2012/115/EU säännösten mukainen.
            
         
               (13)
            
            
               Yhdistyneen kuningaskunnan ilmoittama kansallinen siirtymäsuunnitelma olisi siksi hylättävä,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Kansallinen siirtymäsuunnitelma, jonka Ison-Britannian ja Pohjois-Irlannin yhdistynyt kuningaskunta ilmoitti komissiolle 14 päivänä joulukuuta 2012 direktiivin 2010/75/EU 32 artiklan 5 kohdan nojalla, ei ole direktiivin 2010/75/EU 32 artiklan 1, 3 ja 4 kohdassa ja täytäntöönpanopäätöksessä 2012/115/EU säädettyjen vaatimusten mukainen, mistä syystä se hylätään.
   2.   Jos Ison-Britannian ja Pohjois-Irlannin yhdistynyt kuningaskunta aikoo panna kansallisen siirtymäsuunnitelman täytäntöön, sen on toteutettava kaikki tarvittavat toimenpiteet, jotta suunnitelman tarkistetussa versiossa otetaan huomioon seuraavat seikat:
   
               a)
            
            
               Aberthaw Power Station -laitoksen osalta, jonka osuus kansallisen siirtymäsuunnitelman kokonaisenimmäismäärästä NOx-päästöjen osalta on huomattava, on korjattava päästöjen raja-arvo, jonka perusteella laitoksen osuus vuoden 2016 enimmäismäärästä NOx-päästöjen osalta on laskettu; ennen kuin tämä laitos voi soveltaa NOx-päästöjen raja-arvoa 1 200 mg/Nm3, Ison-Britannian ja Pohjois-Irlannin yhdistyneen kuningaskunnan on osoitettava, että laitoksessa käytetyn kiinteän polttoaineen keskimääräinen vuotuinen haihtuvien aineiden pitoisuus oli alle 10 prosenttia kansallista siirtymäsuunnitelmaa koskevina viitevuosina, kuten täytäntöönpanopäätöksen 2012/115/EU liitteessä olevan lisäyksen C taulukon C.1 huomautuksessa 2 edellytetään;
            
         
               b)
            
            
               tämän päätöksen liitteessä lueteltujen laitosten osalta on toimitettava puuttuvat tiedot ja korjattava kaikki epäselvyydet tai selvennettävä niitä, jotta kaikki kansalliseen siirtymäsuunnitelmaan sisältyvät ja sitä varten käytetyt tiedot ovat keskenään johdonmukaiset; tämän alakohdan soveltamiseksi on otettava huomioon ne yksityiskohtaiset selvennyspyynnöt, jotka esitetään komission Ison-Britannian ja Pohjois-Irlannin yhdistyneelle kuningaskunnalle 3 päivänä kesäkuuta 2013 ja 10 päivänä syyskuuta 2013 lähettämissä kirjeissä.
            
         2 artikla
   Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 12 päivänä joulukuuta 2013.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EUVL L 334, 17.12.2010, s. 17.
   
      (2)  Ares(2012)1500959
   
      (3)  Komission täytäntöönpanopäätös 2012/115/EU, annettu 10 päivänä helmikuuta 2012, teollisuuden päästöistä annetussa Euroopan parlamentin ja neuvoston direktiivissä 2010/75/EU tarkoitettuja kansallisia siirtymäsuunnitelmia koskevien sääntöjen laatimisesta (EUVL L 52, 24.2.2012, s. 12).
   
      (4)  Euroopan parlamentin ja neuvoston direktiivi 2001/80/EY, annettu 23 päivänä lokakuuta 2001, tiettyjen suurista polttolaitoksista ilmaan joutuvien epäpuhtauspäästöjen rajoittamisesta (EYVL L 309, 27.11.2001, s. 1).
   
      (5)  Ares(2013)1635147
   
      (6)  Ares(2013)2381277
   
      (7)  Ares(2013)2381361
   
      (8)  Ares(2013)2381402
   
      (9)  Ares(2013)2972980
   
      (10)  Ares(2013)3015778
   
      (11)  Ares(2013)3155496
   
      LIITE
      
         LUETTELO 1 ARTIKLAN 2 KOHDAN B ALAKOHDASSA TARKOITETUISTA LAITOKSISTA
      
      
                  Laitoksen numero kansallisessa siirtymäsuunnitelmassa
               
               
                  Laitoksen nimi
               
            
                  9
               
               
                  Great Coates Works LCP 62
               
            
                  10
               
               
                  Great Coates Works LCP 63
               
            
                  11
               
               
                  Great Coates Works LCP 96
               
            
                  12
               
               
                  Grangemouth Polimeri Europa UK
               
            
                  13
               
               
                  Port of Liverpool CHP - GT
               
            
                  16
               
               
                  Aylesford CHP1
               
            
                  17
               
               
                  Aylesford CHP2
               
            
                  18
               
               
                  Kinneil Stack A1 (B-101)
               
            
                  28
               
               
                  Burghfield Generation Site
               
            
                  37
               
               
                  Cheshire CHP
               
            
                  38
               
               
                  Chickerall Generation Site
               
            
                  44
               
               
                  Wansborough Mill
               
            
                  46
               
               
                  Didcot B Module 6
               
            
                  47
               
               
                  Dow CHP
               
            
                  49
               
               
                  Dalry DSM CHP
               
            
                  58
               
               
                  Ratcliffe on Soar Power Station
               
            
                  68
               
               
                  Grimsby CHP1
               
            
                  71
               
               
                  Hythe CHP1
               
            
                  72
               
               
                  Hythe Package Boilers
               
            
                  73
               
               
                  Indian Queens
               
            
                  81
               
               
                  Keadby Power Station GT3
               
            
                  84
               
               
                  Little Barford Power Station Module 1A
               
            
                  85
               
               
                  Little Barford Power Station Module 1B
               
            
                  99
               
               
                  Sellafield Site Gas Turbine 1
               
            
                  100
               
               
                  Sellafield Site Gas Turbine 2
               
            
                  101
               
               
                  Sellafield Site Gas Turbine 3
               
            
                  102
               
               
                  Sellafield Site Auxiliary Boiler
               
            
                  103
               
               
                  Wilton Power Station
               
            
                  107
               
               
                  Solvay Interox Ltd
               
            
                  120
               
               
                  INEOS Infrastructure (Grangemouth) Ltd Boilers 9 & 10
               
            
                  121
               
               
                  INEOS Infrastructure (Grangemouth) Ltd Boilers 11, 12 & 13
               
            
                  124
               
               
                  Redcar Power Station Boiler
               
            
                  128
               
               
                  Wilton Olefin Boiler
               
            
                  129
               
               
                  North Tees No. 1 Aromatics Plant